‘सी’ डिभिजन लिग चैत १ बाट
सहिद स्मारक लिग ‘सी’ डिभिजन चैत १ बाट सुरु हुने भएको छ । अखिल नेपाल फुटबल संघ (एन्फा) र तेस्रो डिभिजनमा रहेका क्लब पदाधिकारीबीचको छलफलपछि यो निर्णय भएको हो ।
काठमाडौँ — सहिद स्मारक लिग ‘सी’ डिभिजन चैत १ बाट सुरु हुने भएको छ । अखिल नेपाल फुटबल संघ (एन्फा) र तेस्रो डिभिजनमा रहेका क्लब पदाधिकारीबीचको छलफलपछि यो निर्णय भएको हो ।गत वर्षको अन्त्यमा ‘सी’ डिभिजन लिग सुरु हुने निश्चित भइसकेको स्थितिमा कोरोना भाइरस संक्रमणको महामारीका कारण प्रतियोगिता स्थगित गरिएको थियो । एन्फाले यसअघि फागुन ११ बाट ‘बी’ डिभिजन लिग सुरु गर्ने निर्णय गरेको थियो ।एन्फा र क्लबबीचको छलफलका क्रममा प्रत्येक टिमले लिगको तयारीका क्रममा ९ लाख रूपैयाँ पाउने छन् । पछिल्लो संस्करणको तुलनामा तयारी रकममा दुई लाख रुपैयाँ वृद्धि गरिएको हो । 